# &kappname;-handbok

Paolo
Capriotti

    p.capriotti@gmail.com

&docupdate;
&docversion;

Dette er hjelpeteksten til spelet «&kappname;» versjon &kappversion;.

KDE
kdegames
spel
Kollisjon
arkade
éinspelar

## Introduksjon

### Speltype:

Arkadespel

### Talet på spelarar:

Éin

Eit enkelt spel der du skal unngå kollisjonar

## Korleis spela

### Mål:

Flytt den blå ballen rundt på spelebrettet utan å komma borti dei raude ballane.

Trykk på det tomme feltet for å starta spelet. Musepeikaren vert då til ein blå ball, og fleire raude ballar kjem gradvis til syne.

Når dei raude ballane er heilt synlege, set dei i gong å røra på seg i tilfeldige retningar. Du må no unngå at dei støytar saman med den blå ballen, ved å flytta han rundt på spelebrettet med musa. Etter kvart dukkar det òg opp fleire nye raude ballar som du må unngå.

Du kan velja vanskegrad til høgre på statuslinja. Jo høgare vanskegrad, jo raskare rører dei raude kulene på seg, og jo fleire kuler dukkar opp på spelebrettet.

## Spelereglar, strategiar og tips

Spelereglar, strategiar og tips

### Spelereglar

- Dei raude ballane fer over spelebrettet med konstant fart, og sprett mot kvarandre og dei fire veggane.

- Du kan fritt flytta den blå ballen inne på spelebrettet med musa.

- Du kan ikkje ta den blå ballen ut av spelebrettet. Når du flyttar musepeikaren ut, vert ballen verande att langs kanten, heilt til peikaren kjem attende.

- Kor mange poeng du får er direkte proporsjonalt med kor lenge du har spelt.

- Kvar gong du pausar spelet, vert det trekt fem sekund frå poengsummen din.

### Strategiar og tips

- Flytt den blå ballen roleg og forsiktig. Viss du sender han tvers over spelebrettet i stor fart, er det lett å støyta saman med dei raude ballane.

- Eit elegant triks er å flytta musepeikaren ut av spelebrettet og så ta han inn att frå ei anna side. Men bruk dette trikset med omhu.

- Ikkje bruk pausefunksjonen med mindre du er heilt nøydd.

## Oversikt over brukargrensesnittet

### Spel-menyen

Spel Avbryt

  Avbryt spelet og gå tilbake til velkomstbiletet.

P Spel Pause

  Pausa eller hald fram med å spela.

&Ctrl;H Spel Vis rekordar

  Vis dei høgste poengsummane oppnådd for gjeldande vanskegrad.

&Ctrl;Q Spel Avslutt

  Stopp spelet som køyrer, og avslutt «&kappname;».

### Innstillingar-menyen

Innstillingar Spel lydar

  Vel om det skal spelast av lydeffektar. Standard er lydeffektar av.

Innstillingar Vis/gøym statuslinje

  Vel om statuslinja skal visast under spelebrettet.

Innstillingar Set opp verktøylinjer …

  Vis &kde;-dialogvindauga for tilpassing av verktøylinjer.

### Hjelp-menyen

&help.menu.documentation;

## Ofte spurte spørsmål

Kven laga dette spelet?

KDE-spelutviklarane. Du kan vitja heimesida deira her.

Kor finn eg fuskekodar?

Det finst ikkje fuskekodar for &kde;-spel.

Korleis startar eg å spela?

Berre trykk på spelebrettet.

Korleis pausar eg spelet?

Bruk menyvalet Spel Pause eller trykk «P» for å pausa «&kappname;».

Eg har lyst til å endra korleis spelet skjer ut. Kan eg det?

Nei.

Eg har gjort ein feil. Kan eg angra?

Viss du gjer ein feil, tapar du. Men ingen grunn til å hengja med hovudet! Det er berre å starta spelet på nytt.

Kan eg bruka tastaturet?

Nei. Du kan berre spela «&kappname;» med musa.

Eg forstår ikkje kva eg skal gjera. Finst det hint?

«&kappname;» har ikkje nokon hint-funksjon.

Eg må slutta å spela no, men eg er ikkje ferdig. Kan eg lagra spelet og komma attende til det seinare?

Nei, du kan ikkje lagra spel i «&kappname;».

Kor finn eg rekordane?

Vel Spel Vis rekordar i menyen for å sjå rekordane.

## Bidragsytarar og lisensvilkår

«&kappname;»

© 2007–2008 Paolo Capriotti p.capriotti@gmail.com

© 2007–2008 Dmitri Suzdalev dimsuz@gmail.com

Hjelpetekstar © 2008 Paolo Capriotti p.capriotti@gmail.com

&underFDL; &underGPL;

## Installering

&install.intro.documentation;

### Kompilering og installering

&install.compile.documentation;

&documentation.index;